घटना के बाद दिल्ली की समाज कल्याण मंत्री किरण वालिया ने कहा कि जल्दी ही यहां की सभी बसों में सीसीटीवी कैमरे लगाए जाएंगे। राष्ट्रीय महिला आयोग की अध्यक्ष ममता शर्मा ने सरकार और पुलिस पर सवाल खड़े किए हैं। उन्होंने कहा कि ऐसे घनी आबादी वाले इलाके में ऐसी घटनाएं होने का मतलब है कि पुलिस और सरकार चौकन्नी नहीं है। दिल्ली की मुख्यमंत्री शीला दीक्षित ने बस का लाइसेंस रद्द कर दिया है। इसके अलावा दोषियों के खिलाफ कड़ी कार्रवाई करने का भरोसा दिया है। संसद में भी बहुत से नेताओं ने इस घटना को उठाया और दिल्ली की सुरक्षा व्यवस्था की कड़ी निंदा की।